شه‌فه‌ق نيوز/ ده‌سه‌ى ده‌روازه‌يل مه‌رزێ سه‌ر وه‌ حكومه‌ت عراقى، به‌ياننامه‌يگ له‌باره‌ى ئه‌و هه‌واڵه‌يله‌ ده‌ركرد ك باس له‌ ره‌سين ده‌زگاى دژه‌ تيرۆر كرد ئه‌را كوردستان و وجوودى له‌ ده‌روازه‌يل ناوه‌ند.
له‌ى باوه‌ته‌و، عه‌لائه‌دين قه‌يسى وه‌ريه‌وبه‌ر ده‌سه‌گه‌ له‌ به‌ياننامه‌يگ ئه‌را ئاژانس شه‌فه‌ق نيوز وت: ئه‌و هه‌واڵه‌يله‌ دويرن له‌ راسى ك له‌بان ماڵپه‌ڕه‌يل په‌يوه‌ندى كۆمه‌ڵايه‌تى بڵاو كريانه‌ له‌ژير ناونيشان ده‌زگاى دژه‌ تيرۆر ره‌سيه‌سه‌ هه‌رێم و وجوود ديرێد له‌ ده‌روازه‌يل ناوه‌ندى.
جى باسه‌، يه‌يش له‌وه‌ختيگه‌ بڕيگ له‌ ماڵپه‌ڕه‌يل په‌يوه‌ندى كۆمه‌ڵايه‌تى باس له‌ جموجويل هيزيگ له‌ ده‌زگاى دژه‌ تيرۆر كردن وه‌ره‌و هه‌رێم كوردستان و بڵاوه‌بوينيان له‌ ده‌روازه‌يل ناوه‌ندى.
